સામાન્ય રીતે આપણે ભિખારીઓ પ્રત્યે સંવેદના બતાવીએ છીએ ખરા, પણ તે અમુક હદથી વધારે નથી હોતી. બહુ બહુ તો આપણે તેને પાંચ-દસ રૂપિયા આપીએ છીએ અથવા તે ભૂખ લાગ્યાનું કહેતો હોય તો તેને નાસ્તો અથવા જમવાની વ્યવસ્થા કરી આપીને સંતોષ માની લેતા હોઈએ છીએ, પરંતુ હેમલતા આ મામલે આપણા જેવા કેટલાય લોકોથી વધારે સંવેદનશીલ નીકળી. તેણે આવી કોઈ મદદ કરીને સંતોષ માનવાને બદલે કશુંક નક્કર કરવાનું વિચાર્યું અને તેમાં તે સફળ પણ થઈ. જોકે તેના માટે પણ શરૂઆતનો સમય ભારે કપરો હતો.